NaiveNeuron/SloPal huggingface dataset:
Hort, Milan, podpredseda NR SR (2011-03-29):
Ďalej s faktickou poznámkou sa prihlásila pani poslankyňa Jana Žitňanská. Poprosím všetkých, viem, Janka, počkajte ešte chvíľočku, poprosím všetkých, ktorí naozaj si majú čo povedať vo vzťahu nie k tomuto návrhu zákona, nech tak urobia mimo rokovacej sály, ešte pokračuje rokovanie, rád by som, keby sme do tej 17.00 hodiny dobehli aspoň faktické poznámky na predrečníka. Poprosím naozaj o toleranciu a trpezlivosť. Janka Žitňanská, nech sa páči.
Grendel, Gábor, podpredseda NR SR (2020-04-22):
V poradí s ďalšou faktickou poznámkou pán poslanec Kočiš.
Kollár, Boris, predseda NR SR (2022-12-08):
V tom bloku, dobre. Ďakujem pekne. Pokračujeme hlasovaním o bode 61, je to druhé čítanie o návrhu poslancov Jarjabka, Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách, je to tlač 1113. Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Dušanovi Galisovi, aby hlasovanie uvádzal. (Reakcie z pléna.) (Hlasovanie o návrhu poslancov Národnej rady Slovenskej republiky Dušana Jarjabka a Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1113.)
Hlina, Alojz, poslanec NR SR (2013-06-21):
Ďakujem pekne. Ja sa snažím nereagovať tuná na kolegu predrečníka, ale už keď vyzýva, tak zareagujem. Ja v zásade vydržím, ja vydržím veľa, aj keď štyrikrát povie to isté v jednej reči. Nevadí. Ale keď už vyzýva poslancov opozičných, aby si všimli niečo, čo si už dávno všimli, tak nech aspoň povie, že vyzývam poslancov opozičných okrem Hlinu, Hrušovského, Poliačka a neviem koho všetkého, ktorí si to už dávno všimli, že tam to ustanovenie o územnoplánovacej informácii je. Viete, že toto objavovanie Ameriky je trošku neskoro po mesiaci, to potom znižuje zase význam toho, tej našej ofenzívy, ktorú by sme mali začať. To som chcel povedať. Ďakujem pekne.
B. Bugár, podpredseda NR SR: (2006-04-19):
Teraz budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so zmenami vyhlásení Slovenskej republiky k niektorým trestnoprávnym dohovorom Rady Európy a Organizácie Spojených národov (tlač 1553). Návrh odôvodní ministerka spravodlivosti Slovenskej republiky Lucia Žitňanská, nech sa páči.
Bugár, Béla, podpredseda NR SR (2018-06-25):
Nech sa páči, prezentujme sa a hlasujme. (Hlasovanie.) Prítomných 131, za 79, proti 31, zdržalo sa 19 poslancov, 2 nehlasovali. Návrh bol schválený. Procedurálne návrhy. Pán poslanec Baláž.
Grendel, Gábor, podpredseda NR SR (2022-05-04):
Ďakujem.	Dávam ešte slovo spoločnému spravodajcovi z výboru pre financie a rozpočet pánovi poslancovi Tomášovi Lehotskému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Jurinová, Erika, podpredsedníčka NR SR (2013-04-16):
Ďakujem. Ďalší do rozpravy prihlásený je pán poslanec Jozef Viskupič, nech sa páči.
B. Bugár, podpredseda NR SR: (2006-02-03):
(Hlasovanie.) Prítomných 132, za 128, proti 1, zdržali sa 2, nehlasoval 1. Konštatujem, že návrh uznesenia sme schválili. Teraz budeme hlasovať o návrhu Monitoringu vývoja stanovísk Slovenskej republiky k návrhom právnych aktov Európskej únie . Nech sa páči. J. Heriban, poslanec: Vážený pán predsedajúci, dajte, prosím vás, hlasovať, že Národná rada berie na vedomie návrh Monitoringu vývoja stanovísk Slovenskej republiky k návrhom právnych aktov Európskej únie.
M. Vášáryová, poslankyňa: (2009-04-15):
Uvedený vládny návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom v rokovacom poriadku podľa § 72 ods. 1, t. j. doručenie návrhu najmenej 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie  dnešnej  schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené  v § 67 a § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje  paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona  s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie, o dôvode potreby novej právnej úpravy, o finančnom dopade na verejné financie a zamestnanosť, podnikateľské prostredie a stav životného prostredia. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti  s právom Európskych spoločenstiev a s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 26. marca 2009 č. 1019  a podľa § 71 rokovacieho poriadku navrhujem, aby návrh zákona prerokovali: ústavnoprávny výbor, výbor pre verejnú správu a regionálny rozvoj, výbor pre zdravotníctvo, výbor pre obranu a bezpečnosť, výbor pre vzdelanie, mládež, vedu a šport, výbore pre ľudské práva, národnosti a postavenie žien a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 10. júna a gestorský výbor do 12. júna. Vážený pán predsedajúci, ďakujem, skončila som, prosím, otvorte rozpravu.
Richter, Ján, minister práce, sociálnych vecí a rodiny SR (2018-11-29):
Pán poslanec, odpovedal som vám. Keby som mohol, ja by som vám postavil otázku, či ako poslanec nemáte na viac ako na toto divadlo, čo tu robíte. Ďakujem.
Sólymos, László, podpredseda vlády a minister životného prostredia SR (2019-09-12):
Ďakujem pekne. Ja som už čiastočne odpovedal na túto otázku v tej prvej, ale by som to doplnil ešte, že počas stretnutí predsedov vlád krajín V4 s premiérmi krajín západného Balkánu bola zdôraznená nevyhnutnosť spolupráce vzhľadom na aktuálne bezpečnostné hrozby, ako napríklad terorizmus či nelegálna migrácia. Ohrozujú nás všetkých, preto musíme spolupracovať, aby sme proti nim bojovali, mohli bojovať čo najefektívnejšie a najkoordinovanejšie. Záverom by som chcel zdôrazniť, že hlavným cieľom tohto stretnutia bolo potvrdiť dôležitosť európskej perspektívy západného Balkánu a poskytnúť priestor na diskusiu s partnermi o oblastiach spoločného záujmu. Zároveň pripomenúť trvalú podporu, ktorej sa dostáva integračným ambíciám tohto regiónu na pôde Európskej únie zo strany V4 a povzbudiť partnerov k pokračovaniu reformného procesu. Nerád by som sa zopakoval s tou prvou otázkou, takže ja si myslím, že bolo to vyčerpávajúce. Ďakujem pekne.
Laurenčík, Milan, podpredseda NR SR (2021-05-13):
V zmysle § 27 ods. 8 požiadal o možnosť vystúpiť v rozprave pán navrhovateľ, nech sa páči.
Ľ. Petrák, poslanec: (2010-02-10):
Pani poslankyňa Rosová, ja k vášmu stanovisku, pokiaľ ide o môj prednesený návrh, aby sa ďalej nepokračovalo v rokovaní o tomto návrhu zákona, chcem len uviesť takú krátku štatistiku. Pokiaľ ide o znenie vašej novely zákona, pokiaľ ide o Trestný zákon, v § 378 je celkovo pomenených alebo dopĺňaných sedem odsekov. Z toho, chcem povedať, päť odsekov je absolútne identických, doslova identických s tým, čo bolo predložené v decembri, dva odseky sú nové. Pokiaľ ide o znenie novely Trestného poriadku, znenie, ktoré je predkladané teraz v januári, je absolútne identické s tým, ktoré bolo predložené alebo o ktorom (návrhu) sa rokovalo v decembri. Takže tieto faktické záležitosti ma viedli k tomu, aby som vyslovil úvahu, že neuplynulo šesť mesiacov a rokuje sa o tej istej veci. Ďakujem pekne.
Laurenčík, Milan, podpredseda NR SR (2021-07-01):
Vážené panie poslankyne, vážení páni poslanci, chcem sa spýtať, či každý využil svoje právo hlasovať. Tým, že nič nehovoríte, tak zrejme svedčíte, preto vyhlasujem hlasovanie za skončené a prosím overovateľov, aby sa ujali svojej funkcie počas sčítavania hlasov. Vyhlasujem prestávku. (Prestávka. Spracúvanie výsledkov verejného hlasovania.) (Pokračovanie rokovania po prestávke a spracovaní výsledkov verejného hlasovania.)
Laurenčík, Milan, podpredseda NR SR (2021-09-22):
S faktickou poznámkou vystúpi pán poslanec Ondrej Ďurica, nech sa páči.
P. Paška, predseda NR SR: (2009-11-04):
(Hlasovanie.) 140 prítomných, 55 za, 13 proti, 71 sa zdržalo, 1 nehlasoval. Návrh sme neschválili.
P. Paška, predseda NR SR: (2007-09-13):
(Hlasovanie.) 125 prítomných, 4 za, 70 proti, 50 sa zdržalo, 1 nehlasoval. Tento návrh sme neprijali.
P. Paška, predseda NR SR: (2010-02-04):
Pán poslanec Mikloš.
Hrušovský, Pavol, podpredseda NR SR (2011-05-24):
Pán poslanec Viskupič.
Bugár, Béla, podpredseda NR SR (2017-06-16):
Vyhlasujem rozpravu o tomto bode za skončenú. Pán navrhovateľ, chcete mať – nech sa páči, záverečné slovo.
K. Tóthová, poslankyňa: (2001-10-17):
O čo vlastne ide? Rada pre vysielanie a retransmisiu, ktorá je nazývaná tiež licenčná rada, v prípade, ak... (Ruch v sále.) Pán predsedajúci, buďte taký dobrý urobiť nápravu, pretože nedá sa v tomto prostredí... I. Presperín, podpredseda NR SR: Páni poslanci, prosím, keby ste nerušili pani poslankyňu Tóthovú. Pán poslanec Kotian. Pán poslanec Kotian! Fero Mikloško, prosím ťa, prepusť pána poslanca Kotiana, nech sa nemusí pozerať naňho pani poslankyňa. Nech sa páči, pani poslankyňa. Buďte takí dobrí, nerušte svoju kolegyňu pri vystúpení.
Hraško, Igor, poslanec NR SR (2014-09-09):
Keď budete vážiť činy, ja budem vážiť svoje slová, pani podpredsedníčka. Odstráňte príčinu a nebudeme musieť riešiť dôsledky. A ja to tu opakujem stále a stále vám to budem opakovať. Ja tuná nebudem musieť používať expresívne výrazy voči vám, keď vy znormálniete. Ale, žiaľ, k tomuto asi nedôjde normálnym spôsobom. Tak sa rozmyslite, vy sa zamyslite sami nad sebou, čo robíte. A, pán kolega, vy ma tuná nepoučujte o mojich prejavoch. Moje prejavy sú racionálne, ale, žiaľ, vám sa nepáčia. Mne to je jasné. A keby som vedel naozaj o takých veciach, kde konkrétne rozkrádate, tak verte, verte mi, že podám na vás trestné oznámenie, nielen na vás, ale teda na všetkých, pretože je to naozaj povinnosť každého človeka. Ale v mnohom, aj keď sa podarí trestné oznámenie, opäť sa nekonalo a niekto... (Reakcia z pléna.) To je obvinenie, či som si niečo nešľahol. To nie. Ako, vám to nevadí, pani podpredsedníčka, že niekto tuná vykrikuje takéto sprosté veci? To vám nevadí? Ja som si v živote nikdy nič nešľahol... (Prerušenie vystúpenia predsedajúcou.)
Kozelová, Monika, poslankyňa NR SR (2023-05-25):
Ďakujem. Ja tiež gratulujem, ale už som vám to povedala teda, ale zároveň aj úprimnú sústrasť. Ja len toľko k tomu, že, samozrejme, ja ďakujem Marcelovi Mihalikovi, lebo viem, že sa na tom nadrel po prvé, po druhé viem, že je to profesionál a že ak na tom pracoval, tak určite išiel do detailov, pretože to má za tie roky z praxe, a to je to dôležité. Ja chcem povedať, že ja veľmi vítam posilnenie, posilnenie obecných a mestských polícií naozaj, a jednak aj preto, že nejakým spôsobom odťažia štátnych policajtov, ktorí nám tiež chýbajú, nemáme ich v stavoch a potrebovali by sme ich, to je ten dôvod, prečo sme napríklad znižovali tú vekovú hranicu pri vstupe do polície, do Policajného zboru, čiže ja to naozaj vítam. A chcem ešte povedať, že mne sa, ja sa trošičku len tak narýchlo, iba taký rýchly exkurz do, do minulosti, pamätáte sa určite na tzv. pochôdzkárov, ktorí, to boli presne tí, ktorí mali na starosti nielen poriadok vo svojom okrsku, ktorý pravidelne kontrolovali, kde poznali každého človeka, každý stĺp, každý tmavý kút a vedeli presne, kde kto im robí neplechu v okrsku a kde im nerobí neplechu, že ja by som sa úplne kľudne vrátila (povedané so smiechom) aj k tým okrskárom, a pretože mali na starosti aj iné veci, mali na starosti aj, aj kontrolu osamelých ľudí, seniorov, ktorí žili osamelo, a mali na starosti aj kontrolu ľudí, ktorí boli, ktorí boli chorí a boli to, boli to invalidi, čiže kontrolovali aj tých, či sú v poriadku. Čiže, ale to som odbočila len exkurz do minulosti. A možno niečo pre budúcnosť. Poďme sa vrátiť aj k okrskárom. Ale ďakujem za tento návrh zákona, lebo si myslím, že je veľmi dôležitý.
Hraško, Igor, poslanec NR SR (2012-05-11):
Ďakujem pekne, pani predsedajúca, veľmi dobre si, Jofo, hovoril o tej stati, kde sa hovorí v programovom vyhlásení o informatizácii spoločnosti. Túto časť deklaroval aj pán minister Kaliňák vo výbore pre verejnú správu a regionálny rozvoj, že sa bude musieť nejakým spôsobom pohnúť dopredu, ja by som povedal, že v tomto momente, že treba poriadne kopnúť do vrtule, pretože podľa tabuľky, ktorú mám pred sebou – čerpanie štrukturálnych fondov a kohézneho fondu Európskej únie k 31. 3. 2012 – máme najhorší program, je „Operačný program Informatizácia spoločnosti“, kde z celkového objemu 988 mil. eur sme zatiaľ vyčerpali necelých 112 mil., čo je čerpanie na úrovni 11,33 %. Čerpanie ešte v roku 2008 bolo na úrovni 100 %, v roku 2009, ale už len na úrovni necelých 26 %. Z hľadiska teda pravidla n+3, teda čerpanie plus tri roky je najrizikovejším operačným programom práve tento program, „Operačný program Informatizácia spoločnosti“, u ktorého stále hrozí nevyčerpanie záväzku na rok 2009, teda do 31. 12. 2012. Do konca roku 2012 bude treba dočerpať alebo deklarovať na Európskej komisii zostávajúci záväzok v roku 2009 vo výške viac ako 115 mil. eur, čo predstavuje 1,03 násobok doteraz vyčerpaných finančných prostriedkov od roku 2007. Ďakujem.
T. Cabaj, podpredseda NR SR: (2010-01-20):
Vzhľadom na to, že ďalším bodom programu je prvé čítanie o vládnom návrhu zákona, ktorý predkladá pán podpredseda vlády Kaliňák, nie je tu momentálne, vyhlasujem krátku technickú prestávku. (Technická prestávka.) (Po prestávke.)
Paška, Pavol, predseda NR SR (2014-03-20):
Vážené pani poslankyne, vážení páni poslanci, poprosím vás o zaujatie svojich miest, aby sme odhlasovali prerokované body a potom pokračovali v prerušenej rozprave. Dámy a páni, mali sme prerokované tri body, ale (navrhovateľ pán minister hospodárstva Tomáš Malatinský) na základe požiadavky spravodajkyne pani poslankyne Grečkovej budeme v druhom čítaní o vládnom návrhu zákona o ochrane spotrebiteľa pri predaji tovaru na diaľku, čo je tlač 820, hlasovať až po tom, ako sa podarí zosúladiť niektoré rozpory z hľadiska množstva podaných pozmeňujúcich návrhov, ak sa to podarí dnes do 17.00 hodiny, o 17.00 hodine, je tam problém s kontradikciou niektorých. A spôsob hlasovania tak, ako je navrhnutý, by pravdepodobne mohol spôsobiť niektoré problémy. Takže sa pokúsime spolu s legislatívou to dať do poriadku. Takže budeme teraz hlasovať o... (Reakcie z pléna.) Pán poslanec Chren, nech sa páči, ešte procedurálny návrh.
Zajac, Pavol, poslanec NR SR (2013-09-10):
Vážený pán kolega, v mnohom s vami súhlasím, čo ste povedali, ale pri tých jednomandátových obvodoch musím nesúhlasiť a poviem vám prečo. Jednomandátové obvody majú zmysel a majú to krajiny zavedené tak, keď majú druhú komoru. To znamená, v Čechách napríklad senát. Ale senát nemá výkonné právomoci, to znamená, nezostavuje vládu, takže to znamená, že on má takú kontrolnú funkciu, lebo tam hrozí politická nestabilita, že sa stane z toho senátu väčšina nezávislých poslancov a nebudú sa schopní dohodnúť na zostavení vlády. Poznám krajinu, kde jednomandátoví poslanci sú súčasťou jedného parlamentu, a na prvý pohľad sa to zdá, z vonku, že to je dobré. Väčšina z tých jednomandátových poslancov sú nezávislí. A pohľad z vonku je taký: výborne, veď tam máte veľa nezávislých poslancov, tak to je super! Výsledok je taký, že dneska títo nezávislí poslanci sú všetci vládnymi poslancami. To znamená, všetci hlasujú za vládny program, pretože presadiť sa v jednomandátovom obvode znamená niekedy byť kandidátom miestneho regionálneho oligarchu, ktorý zaplatí komplet celú kampaň, a veľmi dobre viete, že moc peňazí vo volebnej kampani je niekedy rozhodujúca, a dostanú títo oligarchovia, regionálni, krajskí, svojich poslancov do parlamentu. A oni nepotrebujú opozičných nezávislých jednomandátových poslancov, ale potrebujú vládnych poslancov, aby mohli ich biznis cez vládne zákazky napĺňať. Takže proti takému systému určite by som bol, aj moja... (Prerušenie vystúpenia časomerom.)
Laurenčík, Milan, podpredseda NR SR (2021-10-22):
Ďakujem. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Kollár, nech sa páči.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za 124, zdržalo sa 14 poslancov. Konštatujem, že sme postúpili návrh na prerokovanie jednotlivým výborom, určili sme gestorský výbor, ako aj lehoty potrebné na prerokovanie tohto návrhu vo výboroch. Teraz prosím pána poslanca Muňka, aby uviedol hlasovanie v druhom čítaní o vládnom návrhu zákona o poskytovaní podpory a dotácie v pôdohospodárstve a rozvoji vidieka (tlač 624).
Laššáková, Jana, podpredsedníčka NR SR (2014-11-09):
Pani poslankyňa Nachtmannová. Poprosím vás, reagujte na pána predsedu.
P. Paška, predseda NR SR: (2009-09-08):
Pán poslanec Kovačócy je spravodajcom vášho návrhu. Poprosím ho, aby nám podal informáciu.
Hrnčiar, Andrej, podpredseda NR SR (2018-05-24):
Pani poslankyňa Verešová.
Mizík, Stanislav, poslanec NR SR (2020-04-01):
Ďakujem za slovo. Pán Kamenický, povedali ste, že situáciu je potrebné ukľudniť. No ja sa pýtam, ako sa môže situácia ukľudniť, keď jeden deň sa urobí jedna vec, druhý deň je avizovaná absolútna negácia tej prvej veci, tej prvej záležitosti. Jeden deň sa otvoria obchody, druhý deň blackout. K tomu ešte vymyslené nejaké prieskumy. No neviem, pripadá mi to dosť chaotické, ba priam schizofrenické. Občan nevie, čo si má myslieť a dovolím si povedať, že aj poslanci majú v tom chaos. Pýtam sa, kde sú tie zástupy odborníkov novej vlády a o tých podielových daniach dal dobrú otázku pán Šimko. Ďakujem za slovo.
Blanár, Juraj, podpredseda NR SR (2022-02-15):
Otváram všeobecnú rozpravu, vážené pani poslankyne, páni poslanci. Do rozpravy sa písomne prihlásili títo páni poslanci a pani poslankyňa. Ako poverený člen poslaneckého klubu Ľudová strana Naše Slovensko Rastislav Schlosár a potom pán poslanec Ján Ferenčák a pani poslankyňa Jana Majorová Garstková. Udeľujem slovo pánovi poslancovi Rastislavovi Schlosárovi ako prvému, potom sa pripraví pán poslanec Ferenčák.
Žiga, Peter, podpredseda NR SR (2023-12-19):
Sedem faktických poznámok evidujem. Ako prvý pán poslanec Spišiak.
Hrušovský, Pavol, podpredseda NR SR (2011-02-01):
Tradičný postup, ja odporúčam preveriť sústredenosť poslancov pri hlasovaní, pán poslanec. V tejto chvíli vylučujem omyl techniky preto, lebo predsa len 149 poslancov je menej pravdepodobné, že sa pomýli ako jeden pri hlasovaní, ale pripúšťam aj zlyhanie techniky. Pán poslanec Matovič.
A. Belousovová, podpredsedníčka NR SR: (2009-02-10):
Takže otváram všeobecnú rozpravu, do ktorej som dostala jednu písomnú prihlášku. Písomne sa prihlásil do rozpravy pán poslanec Kotian, ktorý má slovo. Nech sa páči.
Blanár, Juraj, podpredseda NR SR (2021-10-20):
Tri faktické, štyri faktické poznámky, dokonca päť. Uzatváram možnosť prihlásiť sa s faktickými poznámkami. Ako prvý – pán poslanec Sloboda, nech sa páči.
Budaj, Ján, dočasne poverený minister životného prostredia SR (2022-12-20):
Ďakujem pekne, pán predsedajúci. Poprosím vás, aby ste, aby bolo umožnené podanie pozmeňujúceho návrhu pána poslanca Kremského. Nech sa páči.
A. Belousovová, podpredsedníčka NR SR: (2007-09-14):
Na faktické poznámky bude reagovať pán poslanec Devínsky.
R. Rafaj, poslanec: (2008-12-02):
Každá učebnica, ak dovolíte, ktorá je povolená na školách, čiže musí mať uvádzané názvy v originálnom štátnom jazyku, to znamená, musí mať schvaľovaciu doložku... (Hlasy v sále.) Poprosím o pokoj, pán predsedajúci. Ďakujem.
Blanár, Juraj, podpredseda NR SR (2022-11-30):
Pani poslankyňa, vy ste nevyužili svoje vystúpenie na to, aby ste mohli povedať pozmeňujúci návrh. Je desať minút, vy ste ho mali avizovať.
Pčolinský, Peter, doterajší podpredseda NR SR (2023-10-25):
Pán poslanec Peter Šuca.
Kollár, Boris, predseda NR SR (2022-10-05):
S ďalšou faktickou poznámkou vystúpi pani poslankyňa Kolíková.
Hlina, Alojz, poslanec NR SR (2012-08-06):
Áno, áno, to je k tomu určite.
Mezenská, Helena, poslankyňa NR SR (2014-10-16):
Tak dovoľte mi zareagovať. Ja, samozrejme, kvitujem a chválim, pán poslanec, tvoje odhodlanie a snahu legislatívne zadefinovať, vymedziť ochranu oznamovateľa protispoločenskej činnosti, oznamovateľa korupčného správania, korupčných činov. Považujem to za nevyhnutný inštitút práve a obzvlášť v súčasnosti, v súčasne nastavenom korupčnom systéme, kde vidíme, že sú poprepájané nielen lokálne, ale aj ústredné štruktúry. Je to nevyhnutné aj preto, že poznáme príklady konkrétnych ľudí, ktorí neboli zradcovia alebo nejakí udavači s cieľom vlastného obohatenia, profitu, ale boli to ľudia, ktorým skutočne úprimne záležalo na tom, aby naša spoločnosť alebo ich nadriadení, alebo systémy, kde pracovali, verejnoprávne inštitúcie boli očistené od tohto korupčného správania. Poznáme príklady ľudí, ktorí stratili vďaka tomu prácu, alebo boli organizácie, ktoré boli poznačované rôznymi represívnymi, sankčnými opatreniami. Tieto procesy v našej spoločnosti sú stále živé. Mám však inú obavu, že aj napriek tomu, že tento zákon bude formálne schválený, a bolo počuť aj z úst ministra rôzne deklaratórne vyhlásenia, mám obavu, že aj keď tento zákon bude schválený, nebude funkčný. Pretože nedôvera práve tých ľudí, ktorí sú si vedomí nejakého korupčného správania, v ústredné orgány alebo orgány, ktoré by to mali implementovať, tento zákon, je veľmi poznačená. Tá dôvera v tieto orgány a v odhaľovanie tu jednoducho nie je. Ďakujem.
Mizík, Stanislav, poslanec NR SR (2022-05-19):
Ďakujem za slovo. Pán Fico, v čase, keď Európa pácha ekonomickú samovraždu, Slovensko pod vedením týchto Matovičových babrákov je líder v samozavraždení. Táto vláda prešustrovala také balíky financií, že tento návrh Matoviča je výsmech a hodenie ohlodanej kosti tým najbezbrannejším. Bankám stá milióny, ľuďom kosť. Ohlodanú kosť. K tomu, čo ste povedali, že Matovičova vláda, respektíve vláda, ktorej členom je Matovič, ignoruje sociálny dialóg, tak k tomu poviem len toľko, v jej prípade je to normálne, úplne normálne, pretože to je asociálna vláda ignorantov. Je to banda, je to vláda, ktorá pod taktovkou rozhádaných exotov robí všetko pre to, aby Slovensko zničila. Povedali ste, že táto vláda neurobila nič pre rodiny. Ale áno, urobila. Urobili. Dali im beznádej, rastúcu chudobu, úverové otroctvo, chaos a šialený cirkus. A k tomu benzínu. Ja sám som cez víkend čapoval benzín v Maďarsku. No všetko je tam lacnejšie, aj benzín, aj kúpele. A Slováci, čo tam boli, čo čapovali, neviem, či sa hanbili ako psy. Ja som sa hanbil ako pes, keď sa ma pýtali, že čo naša vláda neurobí taký istý strop? Tak Maďari vedia zastropovať, my čakáme na čo? Na aké kšefty s Oskarom Világim? Čo je to za hra? Čo je to za cirkus? Čo je to za cirkus v tomto parlamente? Ďakujem za slovo.
Kollár, Boris, predseda NR SR (2022-12-20):
Ďakujem. Všetci sme už unavení, ja tomu rozumiem, takže ešte raz sa ospravedlňujeme. Prosím, prezentujme sa a hlasujeme. (Hlasovanie.) Prítomných 141 poslancov, za 96, proti 3, zdržalo sa 41, 1 nehlasoval. Konštatujem, že sme tento návrh schválili. Teraz budeme hlasovať v prvom čítaní o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy. Je to tlač 1338. Dávam slovo spravodajcovi, predsedovi výboru pre financie a rozpočet, poslancovi Mariánovi Viskupičovi, aby uviedol hlasovanie. Nech sa páči, máte slovo, pán poslanec. (Hlasovanie o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1338.)
Laurenčík, Milan, podpredseda NR SR (2021-02-03):
Na faktické poznámky bude reagovať pán poslanec Vladimír Zajačik, nech sa páči.
Figeľ, Ján, podpredseda NR SR (2015-03-18):
Nech sa páči, Ľudovít Kaník.
Fico, Robert, predseda vlády SR (2017-12-06):
... zneužitie matky, zneužitie matky na daňové podvody, prevod firmy deň pred daňovou kontrolou, skrývanie daňových dokladov, zatajovanie daňových dokladov. Priatelia, nemáme jednoducho... (Reakcia poslanca Matoviča stojaceho pred rečníckym pultom. Prerušenie vystúpenia predsedajúcim.)
Hraško, Igor, poslanec NR SR (2015-12-02):
Ďakujem pekne, pani predsedajúca. Vážené kolegyne, kolegovia, predkladáme novelu ústavy, ktorú sme už niekoľkokrát sa pokúšali predložiť, avšak neprešla. Snažili sme sa teda modifikovať a nájsť také riešenie, ktoré by bolo prijateľné aj pre tých, ktorí doteraz nezahlasovali za takúto novelu. Cieľom novelizácie Ústavy Slovenskej republiky je špecifikovať proces výkonu referenda tak, aby nevznikali pochybnosti o jeho záväznosti, čím sa nielen ukončí spochybňovanie funkčnosti tohto najvýznamnejšieho právneho inštitútu priamej demokracie, ale ukončí sa aj polemika v odbornej a laickej verejnosti o tom, či je platný výsledok referenda právne záväzný pre Národnú radu a či je Národná rada povinná na podklade platného výsledku prijať alebo zmeniť Ústavu Slovenskej republiky, ústavný zákon alebo zákon. Návrhom ústavného zákona sa preto explicitne potvrdzuje možnosť konať fakultatívne referendum, ktorého predmetom bude prijatie alebo zmena Ústavy Slovenskej republiky, ústavného zákona alebo zákona. Predmet referenda bude uvedený v jeho prílohe, pričom Národná rada Slovenskej republiky bude poskytovať v tomto procese súčinnosť len vo fáze predchádzajúcej vyhláseniu referenda v podobe vydávania tzv. doložky legislatívnej správnosti, avšak nie aj po jeho vyhlásení, resp. vyhlásení jeho výsledkov, kedy pri tomto type referenda hrozilo prelomenie zákazu imperatívneho mandátu. V prípade dosiahnutia kvóra potrebného na platnosť referenda bude prezident Slovenskej republiky povinný uverejniť takýto právny predpis v Zbierke zákonov Slovenskej republiky do 15. dňa odo dňa vyhlásenia platných výsledkov referenda. Pre prípad nečinnosti prezidenta Slovenskej republiky pri uvedení právneho predpisu v Zbierke zákonov je súčasťou ústavného zákona aj právna poistka spočívajúca v tom, že právny predpis prijatý v referende sa napriek jeho nekonaniu stane súčasťou právneho poriadku Slovenskej republiky nasledujúci deň po uplynutí uvedenej pätnásťdňovej lehoty. Dlhodobo je v Slovenskej republike vedená diskusia o záväznosti referenda po splnení kvóra účasti a jeho platnosti z pohľadu, či je nevyhnutné, aby Národná rada Slovenskej republiky ešte prijímala právny predpis na jeho vykonanie. K odstráneniu všetkých pochybností v tomto smere dôjde nielen prijatím návrhu ústavného zákona, ale aj prijatím zákona o podmienkach na predloženie zákona, ktorý má byť predmetom referenda, a o zmene a doplnení niektorých zákonov ako predpisu vykonávajúceho tento ústavný zákon. Prijatie ústavného zákona výrazne pozitívne ovplyvní stav občianskej spoločnosti v Slovenskej republike, t. j. upravenie procesnej podmienky týkajúcej sa platnosti referenda by malo prelomiť, až úplne odstrániť spoločenskú apatiu a posilniť pocit zodpovednosti jednotlivých občanov za budúcnosť svojej krajiny. Ďakujem pekne.
Jurinová, Erika, podpredsedníčka NR SR (2013-09-03):
Dobre. Ďakujem pekne pánovi ministrovi. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Štefanovi Hrehovi.
Sulík, Richard, predseda NR SR (2010-12-01):
Ďakujem pekne. Máme tri procedurálne návrhy, alebo sú to len omylom stlačené, pán Muňko, pán Jarjabek, pán Brocka? No veď najprv písomne prihlásení. Takže pán Muňko, máte procedurálny návrh? Nie, poprosím zmazať. Pán Jarjabek? Nie. Pán Brocka, máte procedurálny návrh? Nie. Pán Richter? Dobre, poprosím zmazať všetky procedurálne návrhy. Nechajte tak, páni, zmažú to hen tam. Otváram rozpravu. Písomne do rozpravy je prihlásená pani poslankyňa Natália Blahová a má slovo. Nech sa páči.
Kremský, Peter, poslanec NR SR (2021-09-29):
Ďakujem. No len veľmi krátko. Pán Kmec, ako samozrejme, že dotácie sú potrebné, ale je obrovský rozdiel, aké sú tie dotácie. Hovoríme tu o tom, že tie dotácie boli nadsadené, extrémne, až do výšky vyše 400 eur za megawatthodinu, pričom teraz je cena elektriny zhruba okolo 100 alebo tesne nad, vtedy bola 40, čiže tá dotácia bola desaťnásobná oproti trhovej cene. A to iste uznáte, že to je úplne nadsadené. Pán kolega Valášek, alebo teda ešte k pánovi Kmecovi, myslím naozaj, že Fift fifty five (Fit for 55, pozn. red.) je niečo tak úplne nereálne, že to verím, že veľmi rýchlo Brusel pochopí, že toto musí zmeniť, že tam ako naozaj sa život v Európe zastaví, jak toto sa presadí. Pán kolega Valášek, trošku ste posunul význam toho môjho príkladu. Ja som to povedal preto, že veci proste treba zaplatiť, že to nikto nezaplatí za nás, že sa to nezoberie z ničoho niečo. Nejde o obed. A keď sme pri tom dopade na obyvateľov, ceny elektriny reálne stúpnu zhruba o 5 % v koncových cenách pre spotrebiteľa. Čiže nie je to niečo, čo by proste ľudí zničilo, čo by proste nemali čo jesť a nemohli svietiť. Ale, samozrejme, v prípade toho moratória a najmä v prípade tepla s vami súhlasím, že malo by sa nad týmto uvažovať a je to jedno z riešení, ktoré určite by ľuďom pomohlo. Myslím si, že najväčší dopad bude práve v tej oblasti dodávky tepla, pretože tí dodávatelia tepla budú musieť často platiť trhové ceny za plyn. A ak kúria plynom, tak tam dopad bude naozaj citeľný. Čiže tam to považujem za dôležité. A možno ešte k tým riešeniam, viem, že som tu nepovedal veľa riešení, ale povedal som ich napríklad včera pre médiá, takže nech sa páči, jak vás zaujímajú, môžete si to pokojne pozrieť. Žiaľ, týchto desať minút mi príliš veľa riešenia nedovolilo.
Kollár, Boris, predseda NR SR (2023-03-30):
Ďakujem. Podľa dohody podávam procedurálny návrh v mene všetkých klubov na vypustenie tlače 1380 z programu 88. schôdze, zaradíme ho na máj a tam sa dohodne, sa znova zákon otvorí a dohodnú sa strany, či sa to upraví alebo či to úplne zabijeme a zarežeme. Takže dávam tento návrh, aby sme to presunuli na májovú schôdzu.
P. Paška, predseda NR SR: (2009-06-18):
(Hlasovanie.) 133 prítomných, 81 za, 51 sa zdržalo, 1 nehlasoval. Sme v treťom čítaní . Otváram rozpravu v rámci tretieho čítania. Pýtam sa, či chce niekto využiť možnosť a vystúpiť. Nie. Vyhlasujem rozpravu za skončenú.
Pčolinský, Peter, podpredseda NR SR (2022-10-21):
Ďakujem pekne. Na vaše vystúpenie nie sú žiadne faktické poznámky. Otváram teda ústnu rozpravu. Hlási sa niekto do ústnej rozpravy? Pán poslanec Dostál. Uzatváram možnosť prihlásiť sa do ústnej rozpravy. Nech sa páči, pán poslanec.
Abrhan, Pavol, poslanec NR SR (2011-05-24):
Ďakujem. Chcel by som poďakovať za všetky faktické poznámky, ktoré zazneli. Pokúsim sa na niektoré odpovedať. Pán poslanec Podmanický, to zachovanie, pokiaľ ide o status quo, zaznie v tom pozmeňujúcom návrhu, o ktorom som hovoril. Čiže ak budete počúvať, ak ho prednesie pán poslanec Matovič, tak tam sa o ňom dozviete. Ja som ho len podpisoval. Čiže teraz nemohol ani zaznieť. Dúfam, že nechcete, aby sme teraz diskutovali o tej zhode, ktorá panovala, teda počas vašej vlády, nielen v národno-štátnych záujmoch, ale aj v iných záujmoch. Môžeme sa aj k tomu vrátiť, ale nemyslím si, že to prislúcha tejto diskusii. A, pán poslanec Švantner, veď vy ste boli vo vláde, teraz navrhujete 50-percentné kvórum, prečo ste to neurobili pred štyrmi rokmi, keď ste mali svojich koaličných partnerov, keď ste to mohli urobiť, ale robíte to teraz, keď viete, že to aj tak neprejde? Len preto, lebo viete, že si chcete prihriať svoju politickú polievočku na jazykovom zákone. A to je práve tých 20 %, na ktorých som myslel a ktorých som označil vo svojom príhovore, ktorí takéto spory potrebujú. Na jednej strane toho sporu ste aj vy, pán poslanec Švantner, aj Slovenská národná strana. Ďakujem pekne.
Jarjabek, Dušan, poslanec NR SR (2021-05-10):
Ďakujem za slovo, pán predsedajúci. No, vážený pán poslanec, vy ste v prvom rade spochybnili nezávislosť súdov, keď ste hovorili, že za to, kto sa dostane z basy alebo nedostane, bude zodpovedná tuná pani ministerka spravodlivosti. Ďakujem veľmi pekne, to som doteraz nevedel, že takáto situácia tuná je, ale dobre. Nenávisť plodí nenávisť, pán kolega. Viete, aký je rozdiel medzi nami a vami? Kým vy nenávidíte, tak nám ste úplne ukradnutí. A viete prečo? Pre toho po budúcich voľbách pôjdete do spoločenskej karantény, a keby náhodou nie, tak vaše preferencie už dnes sú také, že ani ďalekohľadom ich človek nedovidí. Prosím vás pekne, tak sa podľa toho chovajte. Ako dva krát dva sú štyri, to by ste mali aj vy vedieť. No, viete, viete, vy ste o tých obvinených doteraz hovorili ako o odsúdených, no ale oni sú naozaj iba obvinení. Jediný, kto je odsúdený, aj to v tejto chvíli nie na večné veky vekov preto, lebo sa odvolal, ja už ani neviem, či na Najvyšší súd, alebo kde, je Paľo Rusko. A toho by ste mali poznať. Tomu vaši predchodcovia liezli do zadku, ešte keď bol riaditeľom televízie Markíza, o ktorej teraz vy hovoríte a vy sa tvárite, že s tým Ruskom teda nič. To je jediný, ktorý dnes sedí v base. Spomeňte si, spýtajte sa tých starších vašich predchodcov, hej? A hovorím, viete, ešte raz, pozrite sa na svoje preferencie. Karanténa, pán kolega, karanténa vás čaká spoločenská. To je to, kam patríte a z toho sa tak ľahko nevymotáte preto, lebo ste sa tak chovali za posledný rok, že nič iného si nezaslúžite aj s vašou pani súčasnou ministerkou spravodlivosti, o ktorej si stále myslím, že je to aj moja ministerka spravodlivosti. Nuž ale ak nie je a ak sa mýlim, tak mi to láskavo vyhovorte.
Petrák, Ľubomír, poslanec NR SR (2011-11-29):
Ďakujem pekne za slovo. Pán kolega, chcem podporiť tvoje slová, ktoré si povedal, že tento zákon nemá absolútne žiadnu väzbu na štátny rozpočet a že teda nie je žiaden legitímny dôvod, aby sme sa s jeho prijatím ponáhľali. Myslím si, že pán prezident vo svojich pripomienkach úplne jasne poukázal predovšetkým na krátku legisvakančnú dobu. A myslím si, že vzhľadom na to, že tento zákon sa dotýka všetkých obyvateľov Slovenskej republiky, dotýka sa takmer tritisíc samospráv, ktoré musia jeho schválením pripraviť všeobecne záväzné nariadenia, je potrebné, aby legisvakančná doba tohto zákona bola dostatočne dlhá. Keďže pôvodný návrh účinnosti tohto zákona je od 1. decembra 2011, dnes máme 29. novembra 2011, ja si viem technicky predstaviť, že táto Národná rada pri všetkej snahe zvládne prednostné uverejnenie v Zbierke zákonov. Ale chcem sa spýtať, či si je vedomá táto Národná rada aj chaosu, ktorý spôsobí zákon v jednotlivých samosprávach, a že sa pritom spreneverí pôvodnému poslaniu. To znamená prijímať právne normy tak, aby boli prijaté dostatočne včas, aby boli jasné a zrozumiteľné pre všetkých obyvateľov Slovenskej republiky. Preto sa aj ja prihováram, pán poslanec, za to, čo si povedal ty, že nie je potrebné bezpodmienečne prijať tento zákon vo vzťahu k štátnemu rozpočtu, nechajme priestor na to, aby bol zákon prijatý, prerokovaný dostatočne medzi obyvateľmi a samosprávami, a nepodliehajme len tlaku lobistických skupín, ktorými v tomto prípade sú podnikateľské subjekty. Ak vláda hovorí, že miestne dane a predovšetkým majetkové dane sú nízke, tak treba tento problém prediskutovať, a nie zaťažiť len obyvateľov.
Laššáková, Jana, podpredsedníčka NR SR (2013-09-03):
Ďakujem, pán podpredseda vlády. Keďže je 17. hodina a je čas hlasovať, prerušujeme rokovanie, budeme ďalej pokračovať vystúpením spravodajcu a vyhlasujem dvojminútovú prestávku. Hlasovať budeme o 17.02 hod. (Krátka prestávka.) (Po prestávke.)
Kondrót, Maroš, poslanec NR SR (2015-04-16):
Ďakujem pekne, pán predseda. Vážený pán poslanec Hrušovský, milý Paľko, oceňujem tvoj zmierlivý tón vystúpenia, na ktorý sme si za tie roky tuná, čo spolu sedíme v Národnej rade, zvykli. Ale chcem ťa poprosiť, nepodsúvajte nám a ani verejnosti, že teraz riešime niečo a ideme odvolávať Jána Figeľa za to, čo sa udialo v minulosti. Idú voľby, pred tromi rokmi, keď sa skladali orgány Národnej rady, nebola žiadna kauza a nikomu nenapadlo, a keby aj niekomu bolo bývalo napadlo, tak by to neprešlo, že pozor, nemôžeme Figeľa zvoliť za podpredsedu Národnej rady, lebo za tri roky bude kauza Váhostav, na začiatku ktorej stál on a KDH, a preto ho nemôžeme zvoliť. Tá kauza prepukla teraz, na začiatku tejto kauzy stálo KDH, Ján Figeľ a vy to podsúvate ako kauzu a problémy SMER-u, preto aj musíme vyvracať falošné obvinenia a vyvodzovať, a tak ako sa vyvodzuje trestnoprávna zodpovednosť, aj zodpovednosť politickú. To je k jednej časti tvojho vystúpenia. Dovolím si pripomenúť, keď ste zrušili Mečiarove diaľnice, tak vtedy zhruba do 50-tisíc ľudí prišlo o prácu. Boli to veľké firmy, malé firmy, stredné firmy, mnohé prežili so šrámami, ale bolo tam obrovské množstvo malých podnikateľov, ktorí si na lízing zobrali jeden traktor, jeden nákladiak, jeden bager a rátali, že to splatia, tie lízingy do pár rokov a budú fungovať. Títo ľudia skrachovali a prišli mnohí o všetko. Nikto z vás sa im neospravedlnil, nikto. A nejde len o to, že ste sa neospravedlnili ľuďom, ktorých ste pripravili o živobytie, problém bol, že vlastnou neschopnosťou ste ani nenaštartovali nejaký ďalší rozvojový program, nenaštartovali ste diaľnice, podarilo sa to až Ficovej vláde a tie ste znovu zasekli, takže o čom to je.
Osuský, Peter, poslanec NR SR (2020-09-24):
Ďakujem diskutujúcim. Pán kolega Blaha, je dobré, že mi hovoríte, že si protirečím. Je možné, že sa mýlim, budem sa musieť pozrieť na mapu, ale ak uvádzate ako argument útoku Ukrajiny na Rusko oblasť Donbasu a Odesy, tak sa budem musieť so záujmom pozrieť, či došlo k nejakému sťahovaniu území, pretože ak je čokoľvek, čo sa stane na Donbase, útokom na Rusko, tak je potom asi tak, ako útlak Československých úradov Sudetských Nemcov, ktorý sa udial takmer v ríši. Takže zopakujte si drobné kapitoly z dejepisu a zemepisu východnej Európy a potom hovorte o tom, kto si protirečí.
Glváč, Martin, podpredseda NR SR (2019-05-14):
Ďakujem. Vyhlasujem rozpravu za skončenú. Chce zaujať stanovisko navrhovateľka? Nech sa páči.
Laurenčík, Milan, podpredseda NR SR (2020-11-25):
Ďakujeme, pani verejná ochrankyňa práv, za vaše vystúpenie. A pýtam sa, či si žiada záverečné slovo aj pán spravodajca. Nie. Prerušujem preto rokovanie o tomto bode programu. Vážené panie poslankyne, vážení páni poslanci, ďalším bodom programu, ktorý budeme prerokovávať, je návrh poslancov Juraja Blanára, Ladislava Kamenického, Vladimíra Faiča a Mariána Kéryho na prijatie uznesenia Národnej rady Slovenskej republiky k pripravenosti Slovenskej republiky na scenár nedosiahnutia dohody o vzťahoch Európskej únie a Spojeného kráľovstva. Návrh má parlamentnú tlač 331. Dávam teraz slovo pánovi poslancovi Jurajovi Blanárovi, aby návrh uviedol. Nech sa páči, pán podpredseda Národnej rady, máte slovo. (Rokovanie o návrhu poslancov Národnej rady Slovenskej republiky Juraja Blanára, Ladislava Kamenického, Vladimíra Faiča a Mariána Kéryho na prijatie uznesenia Národnej rady Slovenskej republiky k pripravenosti Slovenskej republiky na scenár nedosiahnutia dohody o vzťahoch Európskej únie a Spojeného kráľovstva , tlač 331.)
Susko, Boris, poslanec NR SR (2023-03-21):
Ďakujem pekne za slovo. Vážený pán predsedajúci, vážené pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 28. apríla tohto roku. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Poliačik, Martin, poslanec NR SR (2013-12-17):
Ďakujem. Štefan, hovoril si o zásahu do integrity človeka. Predstav si, že je niekto v situácii, keď vie, že robí absolútne maximum pre to, aby uživil seba, svoju partnerku alebo svojho partnera a dajme tomu tri alebo štyri deti, ktoré majú. Zistí, že je na úplnej hrane svojich síl a schopností aj finančných možností, a takýto človek jednoducho nebude mať možnosť s tým procesom plodenia detí 100-percentne niečo urobiť. Dajme tomu splodí ešte jedno alebo dve a keď už sa dostane za tú hranu svojich vlastných možností, tak jednoducho sa tá rodina začne rútiť, lebo už nemá prostriedky na to, aby dokázala vyžiť. To, to je zásah do integrity človeka, ktorý by určite stál za zváženie. Hovoril si o tom, že, že treba myslieť aj na zdravotníkov, ktorí by museli tie úkony vykonávať, ale ten zdravotník, ktorý by ho vykonával, on by vôbec nevedel, že odkiaľ je ten úkon platený, že ten, či si ten, či si ten klient za to platí sám, alebo či je platený z verejného zdravotníctva. To znamená, že prejdenie alebo neprejdenie tohto zákona by na toho zdravotníckeho pracovníka nemalo absolútne žiadny vplyv, lebo on by vykonával to, čo vykonáva aj doteraz, akurát niektoré tie úkony by zaplatil štát. To by bol jediný rozdiel. A to, čo si hovoril o tých dvoch ženách, že dve ženy, dve ženy sa dali umelo oplodniť vo vašej obci a obidve zomreli. Existuje jedna zásada, ktorá hovorí, že korelácia nie je kauzalita. To znamená to, že dve straky preleteli ponad môj dom a v ten istý deň sa mi zapálil vianočný stromček, je, sú veci, ktoré sa vyskytli v ten istý čas, ale nemajú spolu žiadnu logickú súvislosť. Ďakujem.
Takáč, Richard, poslanec NR SR (2020-10-20):
Ďakujem veľmi pekne za slovo. Kolega Mirko, ty si to podľa mňa úplne nepochopil tento zákon, ja neviem, či si si ho aj prečítal, ty si tu hovoril o nejakej, nejakej kozmetickej úprave tohto zákona, že akože všetko je v poriadku, nič sa nedeje, že tí dôchodcovia si zaslúžia tých 50 euro. Ja tomu nerozumiem, ty si to asi nenaštudoval, no pôvodná pointa bola tá, že tento, začiatkom tohto roka bol schválený 13. dôchodok a vy teraz týmto zákonom týmto našim seniorom idete tento 13. dôchodok zobrať. O tom, že, kolegovia tiež tu hovorili o tom, že ten podvod vytvorila pravdepodobne strana SME RODINA, keď za toto zahlasovala, a teraz úplne opačne ide brať týmto seniorom tieto 13. dôchodky. A nedá mi nezareagovať tiež možno, že to tu už bolo spomenuté, kolega Dušan Jarjabek to hovoril, mne tiež teraz písala jedna pani z Košíc, ktorá to sleduje a s hrôzou vidí, čo sa tu všetko deje, lebo hovorili o tom, vy ste hovorili o tom pred voľbami, všetko aj SME RODINA a tak ďalej, akým spôsobom to chcete schváliť, podporiť, a teraz tým našim seniorom berete. Myslím si, že tí ľudia a tí seniori na tom celom Slovensku si spravia, spravia obraz sami. Ďakujem.
Červeňáková, Elena, poslankyňa NR SR (2018-09-17):
Títo ľudia žijú v našej spoločnosti, vytvárajú hodnoty pre našu spoločnosť. Preto ich treba vylúčiť z našej spoločnosti alebo ich posudzovať? Každého človeka si treba vážiť, jeho ľudskú dôstojnosť. A myslím si, že problémy treba riešiť. Ďakujem.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 43, proti 15, zdržalo sa 70 poslancov, 1 poslanec nehlasoval. Konštatujem, že o tomto návrhu zákona nebudeme rokovať v druhom čítaní. Pokračujeme hlasovaním o bode 96 schváleného programu, ktorým je prvé čítanie o návrhu poslancov Kaníka, Jurzycu, Mihála a Jurinovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1805). Spravodajcom je člen výboru pre sociálne veci poslanec Július Brocka. Nech sa páči, pán poslanec, uveďte hlasovanie. (Hlasovanie o návrhu poslancov Národnej rady Slovenskej republiky Ľudovíta Kaníka, Eugena Jurzycu, Jozefa Mihála a Eriky Jurinovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1805.)
Pellegrini, Peter, predseda NR SR (2015-09-24):
Prezentujme sa a hlasujme o tom, že prerokujeme tento návrh zákona v treťom čítaní. (Hlasovanie.) Prítomných 127 poslancov, za hlasovalo 110 poslancov, zdržalo sa 17. Konštatujem, že sme postúpili zákon do tretieho čítania. Otváram rozpravu v rámci tretieho čítania. Pýtam sa, či sa niekto hlási do rozpravy. Nie je tomu tak. Končím možnosť prihlásiť sa a vyhlasujem rozpravu za skončenú. Pani spravodajkyňa!
Kazda, Radovan, poslanec NR SR (2021-11-10):
Pán opozičný poslanec, preukázateľne s grobianskymi prvkami prejavu, Linhart, no, zopakujem, podobne ako povedal pán kolega Dostál, kým nebola preukázaná nezákonnosť rozhodnutí ÚVO v tejto veci, tak v tejto veci tí, ktorí rešpektujú zákon, nemôžu konať. Jednoducho toto je záležitosť rešpektovania zákona, do ktorej by nemali a nemôžu poslanci vstupovať. Ak existuje nejaký spor, na to sú práve súdy, ktoré majú vyriešiť tento spor. Udivuje ma, že s takou veľkou ľahkosťou opakovane prehlasujete, že bude, že podporíte návrh opozície, zároveň sa ohradzujete, že vy nie ste opozičný poslanec, tu ste to práve dokázali, opäť idete porušiť koaličnú zmluvu, opäť idete porušiť dohodu, dohodu vládnej koalície a opakovane idete hlasovať s opozíciou. Prosím, neohrádzajte sa už nikdy, že nie ste opozičný poslanec, a rád by som bol, keby ste to naozaj verejne preukáza.... verejne povedali, verejne tuto oznámili, že odchádzate do opozície a presadnete si do klubu nezaradených poslancov. Ďakujem.
Krátky, Rastislav, poslanec NR SR (2023-12-18):
Ďakujem za tento príspevok do rozpravy. Ja som už aj na jedného predchádzajúceho rečníka reagoval vo faktickej presne na to ministerstvo športu, že neni na to úplne adekvátny dôvod, že v skutočnosti je to trafika a také veno politické. A pozrel som si medzičasom jednu analýzu Parlamentného inštitútu, ktorý tak v podstate prehľadovo naprieč Európou pozeral, že kde je ten šport zaradený, a sú tam krajiny, ktoré majú ministerstvá športu, ale hádajte čo. Presne to, čo som hovoril v tej faktickej poznámke. Napríklad Francúzska republika si zriadila toto ministerstvo práve preto, lebo tam budú mať olympijské hry v roku 2024. Alebo napríklad ma ešte zaujalo Švédske kráľovstvo, ktoré ma tiež ministerstvo športu, ale má ho tam preto... resp. takto, majú tiež ministerstvo športu, ale ten minister ešte má inú stoličku vo vláde, napríklad má funkciu tiež ministra pre sociálne veci. Takže načo? Načo by toto ministerstvo malo u nás vzniknúť? A to ešte aj vo vzťahu k tomu, že ten, tá analýza inštitútu porovnáva, škoda, že tam nie je na profesionálne športy alebo zväzy a podobne výdavky, ale oni tu majú len na rekreáciu alebo športovú rekreáciu. Porovnáva, že ako sme na tom vo výdavkoch a ako to podporujeme. Tak Slovensko, hádajte čo. Slovensko je vždy také druhé-tretie od konca v rôznych tých prehľadoch a napríklad to Francúzsko je vždy nadpriemerné. Čiže tam by sa to dalo pochopiť aj k počtu ľudí, k výsledkom, k športom, ktoré pestujú na profesionálnej úrovni a podobne, že dobre, tak majú to ministerstvo športu teda zriadené, ale my ho vôbec nepotrebujeme. Čo keby, čo keby sme namiesto toho, tých 100 miliónov aby to prejedli úradníci a minuli sme to na nábytok a novú budovu, dali priamo na tie deti a na tých ľudí, ktorí športovať chcú? Bolo by to efektívnejšie? Podľa mňa áno.
Laššáková, Jana, podpredsedníčka NR SR (2014-02-05):
Panie poslankyne, páni poslanci, poprosím vás, zaujmite svoje miesta, budeme pokračovať ďalej hlasovaním. Nech sa páči, pán poslanec Poliačik, procedurálny návrh. (Ruch v sále.)
Hort, Milan, podpredseda NR SR (2011-09-14):
Jožko Mikuš, môžete reagovať, pán kolega.
Šeliga, Juraj, podpredseda NR SR (2021-05-03):
Pán poslanec Beluský, nech sa páči.